Trygve Helgaker

Trygve Ulf Helgaker (født 11. august 1953 i Porsgrunn) er en norsk kjemiker. Han er professor ved Senter for teoretisk og beregningsbasert kjemi ved Universitetet i Oslo. Han har særlig forsket på elektronstrukturteori, kvantekjemi, molekyldynamikk, molekylstruktur og teoretisk kjemi. 

Helgaker tok forsvarets russiskkurs fra 1972 til 1974. Han tok cand.mag. ved Universitetet i Oslo og Universitetet i Leningrad. Han fullførte hovedfag (cand.scient.) i 1980 med Arne Haaland som veileder.Trygve Ulf Helgaker Strukturundersøkelser av enkle dialkylsinkforbindelser Hovedoppgave i kjemi - Universitetet i Oslo I 1986 disputerte han for doktorgraden i ved Universitetet i Oslo på en avhandling om kvantekjemiDevelopment of Quantum Chemical Methods for Analytical Calculation of Molecular Properties. Fra 1985 til 1992 var han førsteamanuensis i kjemi. Han ble professor i 1993. Siden 2007 har han vært leder for senteret for fremragende forskning Centre for Theoretical and Computational Chemistry (CTCC) sammen med Kenneth Ruud. Helgaker har publisert over 250 vitenskapelige artikler.

 Priser og utmerkelser  
 1985 Fridtjof Nansens belønning for yngre forskere
 2004 Innvalgt i Det Norske Videnskaps-Akademi
 2006 Forskningsprisen ved Universitetet i Oslo 
 2007 Norsk Kjemisk Selskaps Guldberg-Waage-medalje  
 2011 Norges forskningsråds pris for fremragende forskning  
 2019 Fridtjof Nansens belønning for fremragende forskning

 Referanser 

 Eksterne lenker  

 CV

Kategori:Norske kjemikere
Kategori:Norske kjemiprofessorer
Kategori:Professorer ved Universitetet i Oslo
Kategori:Medlemmer av Det Kongelige Norske Videnskabers Selskab
Kategori:Prisen for fremragende forskning
Kategori:Personer fra Porsgrunn kommune
Kategori:Fødsler i 1953